Synspunkterne vandt ikke meget gehør hos hverken Socialdemokratiet eller Radikale Venstre. Radikal Ungdom fik en del presseeksponering grundet uenigheden med moderpartiet og kritikken af regeringssamarbejdet. Radikal Ungdom indledte et samarbejde med [[Venstres Ungdom]], som også krævede skattelettelser og afskaffelse af efterlønnen. I perioder var kritikken af SR-regeringssamarbejdet så stærk, at Radikal Ungdom truede med at trække sin støtte til radikal deltagelse i regeringen. Op til [[Folketingsvalg 1998|folketingsvalget i 1998]] indledtes dog et samarbejde med [[Danmarks Socialdemokratiske Ungdom|DSU]], som resulterede i en fælles valgudtalelse. Frem mod årtusindeskiftet foreslog Radikal Ungdom at afskaffe [[folkepension]]en og erstatte den med tvungne private pensionsopsparinger. Desuden var legalisering af [[Hash (rusmiddel)|hash]] og øget boligbeskatning på det politiske program.
Historie Foreninger Organisationer